
8.Drošības noteikumi sporta pasākumos

Saskaņā ar Ministru kabineta noteikumiem Nr.1338 2009.gada 24.novembrī 
„Kārtība, kādā nodrošināma izglītojamo drošība izglītības iestādēs un to organizētajos pasākumos”

Noteikumi nosaka kārtību, kādā nodrošināma izglītojamo drošība izglītības iestādēs un to organizētajos pasākumos.

· Rīkojot sporta sacensības īrētās telpās, sacensību organizatori iepazīstas ar uzraudzības dienestu atzinumiem par telpu atbilstību normatīvajos aktos noteiktajām prasībām, kā arī saskaņo ar sporta bāzes vadītāju sacensību norises laiku, vietu.
· Sporta bāžu administrācija ir atbildīga par telpu un to aprīkojuma piemērotību, inventāra nostiprinājumu un atbilstību ekspluatācijas un drošības prasībām.
· Pirms sacensībām galvenais tiesnesis pārliecinās par telpu tehniskā nodrošinājuma piemērotību attiecīgajam pasākumam. Sporta sacensības un nodarbības notiek tikai tādos laika apstākļos, kas neapdraud izglītojamo veselību un drošību.
· Sporta sacensībās ir klāt ārstniecības persona vai, vai vadītāja norīkota par pirmās palīdzības sniegšanu atbildīgā persona.
· Sacensībās par izglītojamo drošību atbild sporta skolotājs vai cita pavadošā persona.

